РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/222-15

20. мај 2015. године

Б е о г р а д

ЗАПИСНИК

49. СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 20. МАЈА 2015. ГОДИНЕ

Седница је почела у 11,05 часова.

Седницом је председавао Верољуб Арсић, председник Одбора.

Седници су присуствовали чланови Одбора: Радмило Костић, Милош Тошанић, Драгољуб Зиндовић, Оливера Пешић, Никола Јоловић, мр Дејан Раденковић, Момо Чолаковић и Золтан Пек.

Седници су присуствовали проф. др Владимир Маринковић, заменик др Милорада Мијатовића и Горан Ковачевић, заменик члана Одбора коме је престао мандат народног посланика.

Седници нису присуствовали Душица Николић, Иван Јовановић, Војислав Вујић, Ђорђе Стојшић и Жика Гојковић, нити њихови заменици.

На позив председника Одбора, седници су присуствовали Љубо Мачић, председник Савета Агенције за енергетику, Љиљана Хаџибабић, Горан Петковић и Дејан Стојановић, чланови Савета Агенције за енергетику, Предраг Алексић и Драган Бабић, виши саветници у Министарству финансија.

На предлог председника, Одбор је већином гласова утврдио следећи

Д н е в н и р е д:

1. Разматрање Финансијског плана Агенције за енергетику Републике Србије за 2015. годину (03 број 02-4214/14 од 21. новембра 2014. године);

2. Разматрање Предлога закона о потврђивању Конвенције о поједностављењу формалности у трговини робом, који је поднела Влада (03 број 330-1236/15 од 5. маја 2015. године);

3. Разматрање Предлога закона о потврђивању Конвенције о заједничком транзитном поступку, који је поднела Влада (03 број 011-1238/15 од 5. маја 2015. године);

4. Разматрање Предлога закона о потврђивању Уговора о изменама и допунама Финансијског уговора (Програм модернизације школа) између Републике Србије и Европске инвестиционе банке, који је поднела Влада (03 број 011-1338/15 од 13. маја 2015. године).

**Прва тачка дневног реда**: Разматрање Финансијског плана Агенције за енергетику Републике Србије за 2015. годину (03 број 02-4214/14 од 21. новембра 2014. године)

Љубо Мачић, председник Савета Агенције за енергетику, упознао је чланове и заменике чланова Одбора са Финансијским планом Агенције за 2015. годину. У уводним напоменама навео је да је Агенција у претходне две године радила без одобреног финансијког плана, односно да Народна скупштина није разматрала те планове ради давања сагласности, те да је Агенција због тога све трошкове које је имала у том периоду прилагђавала нивоу који је био одређен последњим Финансијским планом за 2012. годину на који је Народна скупштина дала сагласност 2013. године. Финансијским планом за 2015. годину Агенција је планирала приходе у укупном износу од 198.793.185 динара, (приходи од лиценци, приходи од регулаторне накнаде, пренети вишак прихода из претходног периода, приходи од донација и рефундација, финансијски и остали приходи, део ненаплаћених потраживања из претходног периода), укупне планиране расходе у износу од 198.793.186 динара (трошкови материјала, зарада и накнада зарада, производних услуга, амортизација и резервисање, нематеријални трошкови, финансијски и остали расходи) и планирну резерву за непредвиђене издатке у износу од 3.500.000 која покрива и ризик наплате потраживања са циљем да се обезбеди несметано пословање Агенције у 2015. години.

Поводом ове тачке дневног реда дискусије није било.

На предлог председника, Одбор је једногласно утврдио Предлог одлуке о давању сагласности на Финансијски план Агенције за енергетику Републике Србије за 2015. годину који ће по завршетку седнице бити упућен Народној скупштини ради разматрања и усвајања.

**Друга тачка дневног реда**: Разматрање Предлога закона о потврђивању Конвенције о поједностављењу формалности у трговини робом, који је поднела Влада (03 број 330-1236/15 од 5. маја 2015. године)

Предраг Алексић, виши саветник у Министарству финансија, представио је наведени предлог закона и образложио разлоге за његово доношење. Конвенцијом се утврђују мере за поједностављење формалности у трговини робом између земаља чланица ЕУ, земаља чланица ЕФТА и Турске, као и трећих земаља које су позване да приступе овој конвенцији. Поједностављење формалности у трговини робом које се тренутно не спроводи једино на територији Републике Србије у оквиру Коридора 10, омогућиће убрзање царинског поступка који треба да доведе до смањења транзитних трошкова, краћег задржавања на граници, квантитативном смањењу царинских докумената, и враћања страних превозника на домаће путеве. Такође, ова конвенција је у фукционалном смислу повезана са Конвенцијом о заједничком транзитном поступку па се поједностављење формалности у трговини робом између земаља чланица спроводи на основу обе конвенције, уз примену информационе технологије.

Поводом ове тачке дневног реда дискусије није било.

На предлог председника, Одбор је већином гласова, одлучио да предложи Народној скупштини да прихвати Предлог закона о потврђивању Конвенције о поједностављењу формалности у трговини робом, који је поднела Влада.

\*

\* \*

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Конвенције о поједностављењу формалности у трговини робом, који је поднела Влада.

За известиоца Одбора на седници Народне скупштине одређен је Верољуб Арсић, председник Одбора.

**Трећа тачка дневног реда**: Разматрање Предлога закона о потврђивању Конвенције о заједничком транзитном поступку, који је поднела Влада (03 број 011-1238/15 од 5. маја 2015. године)

Предраг Алексић, виши саветник у Министарству финансија, представио је предложени закон, образложио разлоге за његово доношење и решења која се предлажу тим законом. Конвенцијом о заједничком транзитном поступку регулише се спровођење транзитног поступка, односно транспорт робе између 28 земаља чланица ЕУ, земаља чланица ЕФТА и Турске, као и трећих земаља које су позване да приступе овој конвенцији. У функционалном смислу, ова конвенција је повезана са Конвенцијом о поједностављењу формалности у трговини робом те у том смислу приступање и једној и другој конвенцији је обавезујуће, при чему су и све земље чланице ЕУ, пре чланства у ЕУ, морале да приступе овим конвенцијама.

Поводом ове тачке дневног реда дискусије није било.

На предлог председника, Одбор је већином гласова, одлучио да предложи Народној скупштини да прихвати Предлог закона о потврђивању Конвенције о заједничком транзитном поступку, који је поднела Влада.

\*

\* \*

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Конвенције о заједничком транзитном поступку, који је поднела Влада.

За известиоца Одбора на седници Народне скупштине одређен је Верољуб Арсић, председник Одбора.

**Четврта тачка дневног реда**: Разматрање Предлога закона о потврђивању Уговора о изменама и допунама Финансијског уговора (Програм модернизације школа) између Републике Србије и Европске инвестиционе банке, који је поднела Влада (03 број 011-1338/15 од 13. маја 2015. године)

Драган Бабић, виши саветник у Министарству финансија, представио је предложени закон, образложио разлоге за његово доношење и решења која се предлажу тим законом. Финансијским уговором (Програм модернизације школа) између Републике Србије и Европске инвестиционе банке, који је потписан 2010. године, Европска инвестициона банка се сагласила да Републици Србији одобри кредит од 50.000.000 евра ради спровођења пројекта повећања понуде и квалитета пред-универзитетског образовања у Републици Србији. Овај пројекат обухвата три компоненте: Компоненту 1 у оквиру које је планирана изграња и проширење, односно завршетак 10 основних и две средње школе; Компоненту 2 која подржава стратешки развој образовног система у Србији и Компоненту 3 која се тиче нове изградње, проширења или модернизације школа широм Србије. Измене и допуне наведеног финансијског уговора се предлажу из разлога што, због спровођења поступака јавих набавки, поједине школе нису завршене на време, те је потребно продужити рокове како би се обезбедила реализација свих сегмената Пројекта.

Поводом ове тачке дневног реда дискусије није било.

На предлог председника, Одбор је већином гласова, одлучио да предложи Народној скупштини да прихвати Предлог закона о потврђивању Уговора о изменама и допунама Финансијског уговора (Програм модернизације школа) између Републике Србије и Европске инвестиционе банке, који је поднела Влада.

\*

\* \*

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора о изменама и допунама Финансијског уговора (Програм модернизације школа) између Републике Србије и Европске инвестиционе банке, који је поднела Влада.

За известиоца Одбора на седници Народне скупштине одређен је Верољуб Арсић, председник Одбора.

\*

\* \*

Седница је завршена у 11,25 часова.

Седница је тонски снимана.

СЕКРЕТАР ПРЕДСЕДНИК

Александра Шашо Верољуб Арсић, с.р.